বড় সরালী
বড় সরালী (Dendrocygna bicolor) (ইংরেজি: Fulvous Whistling Duck) অ্যানাটিডি (Anatidae) গোত্র বা পরিবারের অন্তর্গত অত্যন্ত সুলভ এক প্রজাতির হাঁস। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৮৭ লাখ বর্গ কিলোমিটার। গত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছায় নি। সেকারণে আই. ইউ. সি. এন. বড় সরালীকে Least Concern বা আশঙ্কাহীন প্রজাতি হিসেবে তালিকাভুক্ত করেছে। বিশ্বে প্রায় ১৩ লাখ থেকে ১৫ লাখ পূর্ণবয়স্ক বড় সরালী আছে।